proxectonos/corpus_dominio_legal_administrativo_tmp huggingface dataset:
04/06/2021 | Administración LocalMunicipal
Lousame
Aprobación inicial de modificación de Ordenanza Fiscal

O Concello de Lousame, na sesión ordinaria que tivo lugar o día 28.05.2021, acordou a aprobación inicial da modificación da Ordenanza Fiscal Reguladora do Imposto de Construcións, Instalacións e Obras. Por medio do presente anuncio ábrese un período de información pública, por un prazo de 30 días hábiles, para que calquera interesado poida presentar suxerencias ou reclamacións, contra a aprobación inicial da modificación. No caso de que non se tivese presentado ningunha, entenderase definitivamente adoptado o acordo que até ese momento era provisional; sen prexuízo da publicación do texto íntegro da modificación no Boletín Oficial da Provincia. Lousame, a 31 de maio de 2021 A Alcaldesa Mª Teresa Villaverde Pais
04/06/2021 | Administración LocalMunicipal
Culleredo
Economía, Facenda e Réxime Interior
Aprobación do padrón fiscal da taxa por entradas de vehículos a través das beirarrúas e reservas da vía pública ano 2021

O padrón fiscal da taxa por entradas de vehículos a través das beirarrúas e reservas da vía pública, correspondente ao exercicio de 2021 foi aprobado por resolución da Concelleira delegada de facenda, patrimonio e administración electrónica de data 28 de maio de 2021. O devandito padrón estará a disposición do público nas oficinas do servizo de economía e facenda sitas en rúa do Concello, 12, durante un prazo de 1 mes, a contar dende a data de publicación deste anuncio, en horario de 9 a 14 horas, para que os interesados poidan examinalo e, no seu caso, formular as reclamacións oportunas. O presente anuncio ten carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. Contra o acordo de aprobación do Padrón Fiscal da taxa por entradas de vehículos a través das beirarrúas e reservas da vía pública, poderase interpoñer recurso de reposición no prazo de un mes, que se computará a partir do día seguinte o da publicación de este anuncio no Boletín Oficial da Provincia da Coruña, ante o Sr. Alcalde-Presidente do Concello de Culleredo. Contra a resolución expresa o presunta do recurso de reposición que no seu caso se formule, poderase interpoñer recurso contencioso-administrativo na forma e prazos establecidos na Lei 29/1998, de 13 de xullo, Reguladora da Xurisdición Contencioso-administrativa. Culleredo, 31 de maio de 2021 O Alcalde-Presidente Asdo. José Ramón Rioboo Castro
04/06/2021 | Administración LocalMunicipal
Melide
Nomeamento de Héctor Jato Rodríguez como policía local funcionario en prácticas

Por Decreto da Alcaldía nº285/2021 de data 28 de maio de 2021 acordouse nomear funcionario de carreira en prácticas do Concello de Melide con efectos do 31 de maio de 2021 da escala de administración especial, subescala de servizos especiais, clase: Policía Local, grupo C, subgrupo C1 a ISAIAS JOSE WARRINGTON BRUALLA con DNI nº ***3564**. Debendo asistir ao preceptivo curso selectivo de formación teórico-práctico na Agasp como requisito indispensable para acceder á condición de persoal funcionario de carreira na categoría de Policía, que comeza o propio día 31 de maio de 2021. Melide, 31 de maio de 2021 O alcalde / José Manuel Pérez Penas Documento asinado dixitalmente
04/06/2021 | Administración LocalMunicipal
A Laracha
Aprobación inicial padróns fiscais - exercicio 2021

Visto os Padróns dos seguintes tributos municipais correspondentes o período impositivo de 2021 Taxa por recollida de lixo, Taxa por ocupación da vía pública con postos, barracas, casetas de venda, espectáculos, atracións ou recreo situados en terreos de uso público local, así como industrias da rúa e ambulantes e rodaxe cinematográfica, Taxa por expedición de licenzas de vaos e polas reservas de vía pública para a entrada de vehículos a través das beirrarúas e autorizacións para aparcamento exclusivo, parada de vehículos, carga e descarga de mercadorías de calquera clase. De conformidad eco disposto nos artigos 102 e 109 e seguintes da Lei 58/2003, de 17 de decembro xeral tributaria, resulta preciso un acto de liquidación dos citados tributos e a súa notificación colectiva mediante padrón. En uso das facultades conferidas polo artigo 21.1 f) da Lei 7/1985, RESOLVO: PRIMEIRO.- Aprobar inicialmente os Padróns Fiscais correspondentes ao exercicio 2021, e as liquidacións resultantes dos mesmos cos seguintes datos: SEGUNDO.- Notificar as liquidacións correspondentes ás altas nos padróns con expresión dos datos sinalados no artigo 102.2 da Lei 58/2003, de 17 de decembro, Xeral Tributaria. A partires dese momento, os sucesivos padróns, de acordo co previsto no artigo 102.3 da LXT, serán notificados colectivamente mediante a súa exposición pública durante 15 días, publicando un edicto no Boletín Oficial da Provincia e no taboleiro de anuncios do concello. TERCEIRO.- Expoñer ao público os padróns aprobados, mediante publicación do edicto no Boletín Oficial da Provincia e no taboleiro de anuncios da Corporación, por un prazo de 15 días hábiles dende a publicación. Esta exposición, actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións os interesados poderán interpor recurso preceptivo de reposición ante o Sr. Alcalde – Presidente, segundo o disposto no artigo 14.2 do Texto Refundido da Lei de Facendas Locais aprobado por Real Decreto Lexisltivo 2/2004, do 5 de marzo, no prazo dun mes dende o día seguinte o do remate da exposición ao público dos padróns de contribuíntes. Contra a desestimación do recurso poderase interpor recurso contencioso – administrativo, ante o Xulgado do Contencioso – Administrativo de A Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- A recadación das taxas referidas, será realizada pola Deputación Provincial da Coruña, por delegación da Corporación municipal, ao abeiro do disposto no artigo 7 do Texto Regundido da Lei de Facendas Locais, nos períodos habituais e previa publicación no BOP, nas datas e lugares establecidos polo servizo competente do organismo provincial. A Laracha, 1 de xuño de 2021 O Alcalde José Manuel López Varela
04/06/2021 | Administración LocalMunicipal
O Pino
Aprobación do prezo público para realización da actividade “Escola de Verán” 2021

ANUNCIO Aprobación do prezo público para realización da actividade “Escola de Verán” 2021 O alcalde, por medio da resolución de alcaldía núm.2021-0160, de data 28 de maio de 2021, resolveu: Primeiro. –Aprobar a fixación do prezo público da actividade “Escola de Verán” 2021, organizado pola Concellería de Muller e Benestar Social. QUENDA DE XULLO E AGOSTO QUENDAS DE XUÑO E SETEMBRO __________________________________________________________________ QUINCENA 10 SESIÓNS 20 € XUÑO 23-30 10 € MES 22 SESIÓNS 40 € SETEMBRO 1-7 10 € Segundo. –Publicar esta resolución no taboleiro de anuncios do Concello durante o prazo de 15 días, así como no Boletín Oficial da Provincia. O Pino, 1 de xuño de 2021. O alcalde Manuel Taboada Vigo
04/06/2021 | Administración LocalMunicipal
A Laracha
Acordo iniciatorio de deslinde

O Pleno do Concello da Laracha en sesión ordinaria celebrada o 28 de maio do 2021 aprobou inicialmente o expediente de deslinde coa finalidade de fixar con precisión os límites dos camiños 5034, 5034-1 e P5048 pertencentes ao Concello, incluidos no Inventario Municipal de Bens – Epígrafe 1º Grupo C – Camiños aprobados polo Pleno o día 25 de marzo de 2015, situados nesta localidade. As labores de deslinde comezarán o quinto día hábil seguinte á finalización do prazo de sesenta días, previsto para a publicación do anuncio de deslinde no Boletín Oficial da Provincia. Fíxase o comezo das operacións ás 11:00 horas. Devandito expediente estará exposto ao público na Secretaría do Concello durante o prazo de sesenta días, desde a súa publicación no Boletín Oficial da Provincia. Os interesados poderán examinalo e presentar as reclamacións que estimen convenientes á proba e defensa dos seus dereitos até o vinte días anteriores ao comezo das operacións de deslinde, de acordo co establecido no artigo 61 do Regulamento de Bens das Entidades Locais, aprobado por Real Decreto 1372/1986, de 13 de xuño. A Laracha, 1 de xuño de 2021 O alcalde José Manuel López Varela
04/06/2021 | Administración LocalMunicipal
Lousame
Aprobación inicial de modificación de Ordenanza

O Concello de Lousame, na sesión ordinaria que tivo lugar o día 28.05.2021, acordou a aprobación inicial da modificación da Ordenanza Xeral de Subvencións. Por medio do presente anuncio ábrese un período de información pública, por un prazo de 30 días hábiles, para que calquera interesado poida presentar suxerencias ou reclamacións, contra a aprobación inicial da modificación. No caso de que non se tivese presentado ningunha, entenderase definitivamente adoptado o acordo que até ese momento era provisional; sen prexuízo da publicación do texto íntegro da modificación no Boletín Oficial da Provincia. Lousame, a 31 de maio de 2021 A Alcaldesa Mª Teresa Villaverde Pais
04/06/2021 | Administración LocalConsorcios
Consorcio Provincial Contra Incendios e Salvamento da Coruña
Exposición pública da conta xeral do exercicio 2020

ANUNCIO Exponse ao público a conta xeral do presuposto do exercicio 2020 deste Consorcio Provincial Contra Incendios e Salvamento de A Coruña, ditaminada pola Comisión Especial de Contas do día 31 de maio de 2021, de conformidade co establecido no artigo 212.3 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, no artigo 212.3 da Lei 5/1997, do 22 de xullo, de administración local de Galicia, e na Regra 49 da Instrución do Modelo Normal de Contabilidade Local aprobada pola Orde HAP/1781/2013. A devandita conta quedará exposta na Secretaría Intervención do Consorcio por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, e durante estes, e oito (8) máis, os interesados poderán presentar as reclamacións, reparos ou observacións que estimen oportunas. Carballo, 1 de xuño de 2021. O presidente Asdo.: Valentín González Formoso
04/06/2021 | Administración LocalMunicipal
Cedeira
Aprobación provisional de modificación de crédito

ANUNCIO Aprobación provisional de modificación de crédito, modalidade crédito extraordinario/suplemento de crédito MC 14 2021 CE 01 2021 SC 01 2021 O Pleno do Concello de Cedeira, na sesión ordinaria do día 27 de maio de 2021, aprobou inicialmente o expediente de modificación de crédito modalidade crédito extraordinario/suplemento de crédito financiado con remanente de tesourería para gastos xerais por un importe total de 531.646,04 €. O antedito expediente permanecerá exposto ao público na Intervención do Concello, previo anuncio no Boletín Oficial da Provincia, durante o prazo de quince días hábiles, contados a partir do día seguinte ao da publicación no citado diario oficial, para que as persoas interesadas poidan examinalo e presentar, no seu caso, as reclamacións que consideren oportunas consonte o artigo 177, en relación co artigo 169, do Real Decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado. Cedeira, 31 de maio de 2021. O alcalde Pablo Diego Moreda Gil
04/06/2021 | Administración LocalMunicipal
Noia
Administración Financeira. Intervención
Publicación provisional modificación Ordenanza reguladora imposto vehículos de tracción mecánica

O Pleno do Concello de Noia, na sesión desenvolvida o 27 de maio do 2021, acordou a aprobación provisional da modificación da Ordenanza fiscal reguladora do Imposto sobre vehículos de tracción mecánica. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese dito expediente a información pública polo prazo de trinta días para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentaron reclamacións, considerarase aprobado definitivamente o devandito acordo. Noia, 1 de xuño de 2021 A concelleira delegada de economía e facenda María Laura Salgado García Documento asinado dixitalmente á marxe
04/06/2021 | Administración LocalMunicipal
Lousame
Aprobación inicial da transferencia de crédito 15/2021

O Concello de Lousame, na sesión ordinaria que tivo lugar o 28/05/20212021, acordou a aprobación inicial da transferencia de crédito núm.15/2021, mediante a que se dotará crédito nas aplicacións orzamentarias que se sinalan de seguido, financiando tal modificación mediante a baixa de créditos de gastos doutras partidas do orzamento vixente non comprometidas, cuxas dotacións se estiman reducibles sen perturbación do respectivo servizo, por importe de 3.532,87 €: No cumprimento do disposto no Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de 15 días hábiles a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 31 de maio de 2021 A Alcaldesa María Teresa Villaverde Pais.
04/06/2021 | Administración LocalMunicipal
Cee
Aprobación definitiva do expediente de suplemento de crédito n.º 2/2021. Expediente n.º 2021/T002/000009

ANUNCIO O Pleno do Concello de Cee, en sesión ordinaria celebrada o día 30 de abril de 2021, acordou aprobar inicialmente o suplemento de crédito n.º 2/2021 e, en consecuencia, destinar 144.856,60 € do remanente para gastos xerais a incrementar as seguintes aplicacións orzamentarias: O expediente someteuse ao trámite de información pública polo prazo de quince días, a contar desde o día seguinte da inserción do anuncio da aprobación inicial no Boletín Oficial da Provincia (BOP n.º 84, do 6 de maio de 2021), para que os interesados puidesen examinar o expediente e presentar as reclamacións que estimasen oportunas. Debido a que durante o prazo de información pública non se presentaron alegacións nin reclamacións, considérase aprobado definitivamente o expediente de suplemento de crédito n.º 2/2021. Contra a aprobación definitiva da modificación orzamentaria, poderá interpoñerse directamente recurso contencioso na forma e prazos establecidos na Lei 29/1998, do 13 de xullo, Reguladora da Xurisdición Contencioso-Administrativa. En Cee, o 31 de maio de 2021. Alcaldesa do Concello de Cee Laura Isabel Soñer Murguia
04/06/2021 | Administración LocalMunicipal
Arteixo
Servizos Económicos
Aprobación definitiva do expediente de modificación de créditos 12/2021. Suplemento de créditos 1/2021

ANUNCIO A Corporación, en sesión plenaria celebrada o día 29 de abril de 2021, aprobou inicialmente o expediente de modificación de créditos 12/2021 (suplemento de créditos 1/2021), que se tramitan dentro do vixente orzamento. O anuncio permaneceu exposto ao público mediante anuncio no BOP n.º 83, de data 5 de maio de 2021, por período de quince días hábiles, non presentándose reclamacións ó efecto durante o citado período, polo que se procede a elevar a definitiva a súa aprobación mediante o presente anuncio no Boletín Oficial da Provincia, de conformidade co establecido no artigo 169.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e publícase, quedando o resumo do orzamento a nivel de capítulos como segue: O que se fai público para xeral coñecemento. Arteixo, 31 de maio de 2020. Asinado dixitalmente: Carlos Calvelo Martínez Alcalde-presidente
04/06/2021 | Administración LocalMunicipal
A Laracha
Anuncio selección cuadrilla limpeza de praias

ANUNCIO Por Resolución da Alcaldía do 24 de maio de 2021 foron aprobadas as bases para a selección da CUADRILLA LIMPEZA DE PRAIAS CAMPAÑA 2021, abríndose o prazo de CINCO días hábiles, contados a partir do seguinte ao da publicación do anuncio no Boletín Oficial da Provincia, para a presentación das solicitudes de participación no proceso selectivo. As persoas interesadas poderán consultar as bases no taboleiro de anuncios da Casa Consistorial e na páxina web (www.alaracha. gal/). A Laracha, 31 de maio de 2021. O alcalde José Manuel López Varela
04/06/2021 | Administración LocalMunicipal
Oza-Cesuras
Anuncio relativo á oferta de emprego público do Concello de Oza-Cesuras 2021

A N U N C I O OFERTA DE EMPREGO PÚBLICO DO CONCELLO DE OZA-CESURAS ANO 2021 A Xunta de Goberno Local deste Concello, en sesión celebrada o 21 de maio de 2021, aprobou a seguinte oferta de emprego público desta Corporación para 2021: PERSOAL FUNCIONARIO A) Funcionarios de carreira Esta praza cubrirase por promoción interna, mediante concurso-oposición. Oza-Cesuras, 28 de maio de 2021. O ALCALDE Asdo.: José Pablo González Cacheiro
04/06/2021 | Administración LocalMunicipal
Dodro
Conta xeral 2020

Exposición da conta xeral 2020 En cumprimento de canto dispón o artigo 212 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, e unha vez que foi debidamente informada pola Comisión Especial de Contas en data 31/05/2021, exponse ao público a conta xeral correspondente ao exercicio 2020 por un prazo de quince días, durante os cales quen se estimen interesados poderán presentar reclamacións, reparos ou observacións que teñan por convenientes. Dodro, 1 de xuño de 2021. O alcalde Francisco Xabier Castro Tourís
04/06/2021 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do Proxecto de urbanización do P-40. Rocha

A Xunta de Goberno da cidade de Santiago de Compostela, na sesión ordinaria que tivo lugar o día 19 de abril de 2021, adoptou o seguinte acordo: – Aprobar definitivamente o Proxecto de urbanización do polígono de solo urbano non consolidado número 40 (Rocha-Churruchao), promovido por PROMOCIONES ROX 98 S. L e redactado polo arquitecto don Bruno Luis Piston Rengipo, e coas condicións que figuran relacionados no acordo. O acordo notificarase persoalmente a todos os interesados e publicarase no Boletín Oficial da Provincia. Contra o acordo de aprobación definitiva poderase interpoñer directamente recurso contencioso-administrativo ante o Xulgado do Contencioso Administrativo de Santiago no prazo de dous meses, contado a partir do día seguinte ao da publicación deste anuncio; alternativamente, poderá interpoñerse recurso potestativo de reposición ante a Xunta de Goberno Local do Concello no prazo dun mes, contando dende a mesma data. Santiago de Compostela, 28 de maio de 2021 A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo. Mercedes Rosón Ferreiro
04/06/2021 | Administración LocalMunicipal
Lousame
Aprobación inicial do crédito extraordinario 17/2021

O Concello de Lousame, na sesión ordinaria que tivo lugar o 28.05.2021, acordou a aprobación inicial do crédito extraordinario núm.17/2021, mediante a que se dotará crédito nas aplicacións orzamentarias que se sinalan no seguinte cadro, financiando tal modificación mediante a baixa de créditos de gastos doutras partidas do orzamento vixente non comprometidas, cuxas dotacións se estiman reducibles sen perturbación do respectivo servizo, por importe de 19.887,13 €: No cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de 15 días hábiles a contar desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 31 de maio de 2021 A Alcaldesa María Teresa Villaverde Pais.
04/06/2021 | Administración LocalMunicipal
Cee
Acordo Pleno Concello de Cee relativo á aprobación inicial da modificación da Ordenanza Fiscal Reguladora do ICIO. Expediente Nº 2021/G016/000003

O Pleno do Concello de Cee, en sesión ordinaria celebrada o 28 de maio de 2021, adoptou o seguinte acordo: PRIMEIRO.- Aprobación inicial da modificación da Ordenanza Municipal reguladora do ICIO do Concello de Cee, coa finalidade de agregar á redacción da ordenanza fiscal vixente, unha nova bonificación sobre da cota do imposto, en consecuencia establecer a seguinte bonificación: “Construcciones, instalaciones u obras necesarias que se realicen en el local situado en la calle Magdalena nº38 (antigua guardería municipal de Cee) para los que se solicite la oportuna licencia de construcción, instalación u obra y mientras se realicen las obras necesarias para la adaptación de local para el centro de día.: 95%.” SEGUNDO.- Proceder á publicación no Boletín Oficial da Provincia da Coruña e no taboleiro de anuncios do Concello, por un prazo de trinta días hábiles, durante os cales os interesados poden presentar as reclamacións e suxestións que estimen oportunas. TERCEIRO.- Concluído o período de información pública, se se presentaron reclamacións e/ou suxestións, deberán resolverse estas, incorporándose ao texto da Ordenanza as modificacións derivadas da resolución das alegacións, no caso de que non se presenten reclamacións en relación coa aprobación inicial da Ordenanza no prazo de información pública, entenderase definitivamente adoptado o Acordo ata entón provisional. CUARTO.- O Acordo de aprobación definitiva [expresa ou tácita] da Ordenanza, co texto íntegro da mesma, debe publicarse para o seu xeral coñecemento no taboleiro de anuncios do Concello e no Boletín Oficial da Provincia, tal e como dispón o artigo 70.2 da Lei 7/1985, de 2 de abril, Reguladora das Bases do Réxime Local. Así mesmo, estará a disposición dos interesados na sede electrónica deste Concello. Cee, 31 de maio de 2021 Alcaldesa do Concello de Cee. Fernando Paulo Victor Bernardo Zaghou De Lemos.
04/06/2021 | Administración LocalMunicipal
A Coruña
Planeamento e Xestión do Solo
Anuncio: autorización da sinatura do Protocolo de colaboración para finalizar as obras de urbanización do Polígono S10.01, 1ª etapa do Sector 10 do solo urbanizable Parque Ofimático (SURT- 2 do PXOM) - Expediente 620/2021/72

A Xunta de Goberno Local, en sesión ordinaria do día 19 de maio de 2021, adoptou, entre outros, o seguinte acordo: PRIMEIRO.- Autorizar a sinatura do Protocolo de Colaboración para a finalización das obras de urbanización correspondentes ao Polígono S-10.01, 1ª etapa do sector 10 do solo urbanizable “Parque Ofimático” (SURT-2 do Plan Xeral de Ordenación Municipal), coas entidades “Xestión do Solo de Galicia S. A.” (XESTUR) e “Asociación Parque Ofimático 2010”, cuxo texto se xunta a este acordo. SEGUNDO.- Notificar este acordo ás entidades “Xestión do Solo de Galicia S. A.” (XESTUR) e “Asociación Parque Ofimático 2010”, para os efectos de que coa maior brevidade posible se proceda a súa formalización e sinatura. A Coruña, 31 de maio de 2021 O concelleiro delegado de Urbanismo, Vivenda, Infraestruturas e Mobilidade Juan Manuel Díaz Villoslada
04/06/2021 | Administración LocalMunicipal
Cabanas
Anuncio de nomeamento de funcionario en prácticasAnuncio de nomeamento de funcionario en prácticas

Por Resolución da Alcaldía 536/2021, de data 28 de maio de 2021, procedeuse ao nomeamento de D. Anthony Jose Taub Plai, con D. N. I. ******580-V, como Policía Local, funcionario en prácticas do Concello de Cabanas, Escala Administración Especial, Subescala Servizos Especiais, Clase Policía Local, Grupo C, Subgrupo C1. O nomeamento como funcionario en prácticas comezará a surtir efectos o día 31 de maio de 2021, data na que dará comezo o curso selectivo de formación teórico-práctica na Academia Galega de Seguridade Pública. Para o nomeamento como Policía Local, funcionario de carreira, de conformidade co establecido no artigo 36 da Lei 4/20007, de 20 de abril, de Coordinación das Policías Locais, e artigos 15 e 16 do Decreto 243/2008, de 16 de outubro, polo que se desenvolve a Lei 4/2007, será requisito indispensable a superación do curso selectivo de formación teórico-práctico na Academia Galega de Seguridade Pública. Cabanas, 1 de xuño de 2021 O alcalde, Carlos Ladra Brage
04/06/2021 | Administración LocalMunicipal
O Pino
Conta xeral exercicio 2020

En cumprimento do que dispón o artigo 212.3 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, e unha vez que ten sido debidamente informada pola Comisión Especial de Contas, exponse ao público a Conta Xeral correspondente ao exercicio 2020, por un prazo de quince días, durante os cales, a partir do seguinte ao da inserción deste anuncio no BOP, se poidan presentar reclamacións, reparos ou observaciones que se estimen convenientes. O Pino, 01 de xuño de 2021. O ALCALDE, -Ioana Cornelia Bon Popovici-
04/06/2021 | Administración LocalMunicipal
Cee
Acordo relativo a modificación anexo subvencións nominativas coa finalidade de outorgar a AFAFES a cantidade de 10.000 euros. Expediente n.º 2021/T002/000015

ANUNCIO DE APROBACIÓN INICIAL O Pleno do Concello de Cee, en sesión celebrada o 28 de maio de 2021, adoptou o seguinte acordo: PRIMEIRO.–Modificar o anexo de subvencións nominativas na aplicación orzamentaria 231/780 por importe de 10.000 €, que non estaba prevista no orzamento municipal coa minoración de sobrantes doutras aplicacións de subvencións (premios Carnaval, pobo saharahui e aportacións a outros entes). SEGUNDO.–A actuación requirirá de oportuna presentación dos trámites administrativos pertinentes (comunicación previa/licenza) e debe contar con todos os permisos, autorizacións etc necesarios para a súa correcta execución e deberá realizarse e xustificarse antes do 15 de decembro a efectos da súa imputación contable ó exercicio 2021. Asemade debe estar rexistrada como asociación no rexistro de asociacións do Concello de Cee. TERCEIRO.–Expoñer ao público a modificación, por prazo de quince días, mediante anuncios no Boletín Oficial da Provincia e taboleiro de anuncios do Concello, para efectos de presentación de reclamacións polos interesados. CUARTO.–Considerar elevados a definitivos este acordo, no caso de que non se presente reclamación algunha. QUINTO.–Contra a aprobación definitiva da Modificación do Anexo de Subvencións, poderá interpoñerse directamente recurso contencioso na forma e prazos establecidos na Lei 29/1998, do 13 de xullo, Reguladora da Xurisdición Contencioso-Administrativa. Cee, 31 de maio de 2021 Alcaldesa do Concello de Cee Pedro Victoriano Serrokh Guedez
04/06/2021 | Administración LocalMunicipal
Curtis
Aprobación definitiva do orzamento municipal do exercicio 2021

ANUNCIO Aprobación definitiva do orzamento municipal do exercicio 2021 Aprobado inicialmente o orzamento xeral para o exercicio 2021, xunto coa plantilla de persoal, en sesión celebrada polo Pleno en data 27 de abril de 2021, someteuse o expediente a información pública durante o prazo de quince días, en virtude de anuncio publicado no BOP n.º 81, de data 3 de maio de 2021, presentándose unha alegación que foi desestimada polo Pleno en sesión celebrada o 31 de maio de 2021, aprobándose definitivamente o orzamento. En cumprimento do disposto no artigo 169.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos así como a plantilla de persoal. En cumprimento do disposto no artigo 127 do RDL 781/1986, do 18 de abril, faise pública a plantilla de persoal: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Curtis, 31 de maio de 2021. O alcalde Asdo.: Javier Francisco caínzos Vázquez
04/06/2021 | Administración LocalMunicipal
Cabana de Bergantiños
Modificación de crédito nº12 mediante suplemento de crédito e crédito extraordinario

Aprobado inicialmente polo Pleno da Corporación na sesión ordinaria celebrada en data 27 de maio de 2021 o expediente de modificación de crédito nº12 do orzamento prorrogado da Corporación para o exercicio 2021 mediante suplemento de crédito e crédito extraordinario, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 1 de xuño de 2021 O Alcalde D. José Muíño Domínguez
04/06/2021 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Conta Xeral da Deputación Provincial da Coruña do exercicio 2020

ANUNCIO Exponse ao público a Conta Xeral da Deputación Provincial da Coruña do exercicio 2020 ditaminada pola Comisión Informativa de Economía, Facenda, Especial de Contas, Persoal e Réxime Interior do día 31 de maio de 2021, de conformidade co establecido no artigo 212 do Texto refundido da Lei reguladora das facendas locais, aprobado polo Real decreto lexislativo 2/2004 do 5 de marzo, e no artigo 212 da Lei 5/1997, do 22 de xullo, de administración local de Galicia. A devandita conta quedará exposta na Sección I do Servizo de Orzamentos e Asistencia Económica a Concellos por un prazo de quince (15) días, a contar desde o seguinte ao da publicación do presente anuncio no Boletín Oficial da Provincia, durante os que os interesados poderán examinala e presentar as reclamacións, reparos ou observacións que estimen oportunas. A Coruña, 1 de xuño de 2021. O presidente O secretario Valentín González Formoso José Luis Almau Supervía
04/06/2021 | Administración LocalMunicipal
Betanzos
Aprobación de taxas polo servizo de cemiterio municipal e entrada de vehículos

Por decreto de alcaldía número 691/2021 de 31 de maio de 2021 foron aprobados os padróns das seguintes taxas: 1.- Taxa polo servizo de cemiterio municipal de exercicio 2021 2.- Taxa de entrada de vehículos de exercicio 2021. De conformidade coa lexislación vixente, exponse ao público a efectos de reclamacións polo prazo dun mes, contado a partir da inserción deste anuncio no Boletín Oficial da Provincia. Betanzos, 1 de xuño de 2021 A alcaldesa, María Barral Varela
04/06/2021 | Administración LocalMunicipal
Cee
Acordo do Pleno do Concello de Cee relativo á aprobación inicial do suplemento de crédito 3/2021. Expediente n.º 2021/T002/000013

ANUNCIO DE APROBACIÓN INICIAL O Pleno do Concello de Cee, en sesión ordinaria celebrada o 28 de maio de 2021, adoptou o seguinte acordo: PRIMEIRO.–Aprobación inicial do suplemento de crédito n.º 3/2021, e, en consecuencia, destinar 66.960,32 € do remanente para gastos xerais a incrementar as seguintes aplicacións orzamentarias: SEGUNDO.–Aprobado inicialmente o expediente polo Pleno da Corporación, exporase ao público, previo anuncio no Boletín Oficial da Provincia de A Coruña, por quince días, durante os que os interesados poderán examinalo e presentar reclamacións ante o Pleno. TERCEIRO.–Entenderase definitivamente aprobado polo Pleno do Concello, de non existir reclamacións no prazo outorgado, logo da súa publicación definitiva. En caso de existir reclamacións, o Pleno disporá dun prazo dun mes para resolvelas. En Cee, o 31 de maio de 2021 Alcaldesa Concello de Cee Elena Esperanza Medir Gatius
04/06/2021 | Administración LocalMunicipal
San Sadurniño
Aprobación do padrÓn fiscal dos vados 2020

ANUNCIO Exposición pública da aprobación do padrón fiscal de entrada de vehículos a través de birarrúas e reservas para aparcamento exclusivo do ano 2020 Apróbase por Resolución da Alcaldía, con data de 1 de xuño de 2021, o padrón fiscal de entrada de vehículos a través de beirarrúas e reservas para aparcamento exclusivo do ano 2020, que comprende un total de 15 recibos por un importe un total de 995,17 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 1 de xuño de 2021. O ALCALDE Secundino García Casal
28/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.77961. Saneamento. Concello de Vimianzo

Concello de Vimianzo, solicita de Augas de Galicia por atoparse nas marxes do río s/d, a autorización de obras, no lugar de Cabana-Braño, parroquia de Carantoña (San Martiño), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.77961. As obras solicitadas consisten na execución da obra denominada:” Ampliación dun tramo da rede de sumidoiro municipal en Cabana-Braño, parroquia de Carrantoña, Concello de Vimianzo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de xuño de 2021 O xefe do servizo territorial Néstor Rodríguez Arias (sinatura dixital ao marxe)
28/06/2021 | Administración LocalMunicipal
Boimorto
Aprobación padrón fiscal servizo punto de atención á infancia maio 2021

Por Decreto de Alcaldía n.º 235/2021 de data 16/06/2021, acordou aprobar o padrón fiscal do mes de maio de 2021 correspondente ao prezo público pola prestación do servizo do punto de atención á infancia por importe de 1.795,00 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 22 de xuño de 2021 A alcaldesa Asdo.- María Jesús Novo Gómez
28/06/2021 | Administración LocalMunicipal
O Pino
Aprobación inicial da cesión gratuíta ao arzobispado da Finca A-1 da zona de concentración parcelaria de Santa María Castrofeito. Expediente: 431:2021

O Pleno municipal, na sesión extraordinaria que tivo lugar o día 21/06/2021, acordou aprobar inicialmente: Transmisión da titularidade do ben inmoble cas seguintes características: Finca A-1 da zona de Concentración parcelaria de Santa Maria Castrofeito, terreo dedicado a CEMITERIO ó sitio de “Sua Igrexa”. Concello de O Pino, que linda.: Norte: con camiño; Sur, con Maria José Varela Barreiro e outro (922); Este, con María José Varela Barreiro e outro (922); e Oeste con Igrexa católica (920). Ten unha extensión superficial de oito áreas e catorce centiáreas ( 814,00 m 2 ). A parcela obxecto de cesión procede dunha segregación realizada ó efecto segundo as prescricións do PXOM que fixan dúas cualificacións diferentes para a finca; espazo libre e cemiterio. A parcela obxecto de cesión é a dicada a cemiterio. Convócase, de conformidade co artigo 83 da Lei 39/2015, de 1 de outubro, do Procedemento Administrativo Común das Administracións Públicas, en relación co artigo 110.1. f. do Regulamento de Bens das Entidades Locais, aprobado por Real Decreto 1372/1986, de 13 de xuño e artigo 269.1 da Lei 5/1997, de 22 de xullo, de Administración Local de Galicia, polo prazo de dun mes a contar desde o día seguinte ao de publicación do presente anuncio en leste Boletín Oficial da Provincia, trámite de información pública, a fin de que calquera persoa física ou xurídica poida examinar o expediente, e de que quen puidesen terse por interesados no mesmo, poidan comparecer e formular cantas alegacións, suxestións ou reclamacións teñan por conveniente. Á súa vez, estará a disposición dos interesados na sede electrónica deste Concello [http://opino.sedelectronica. gal]. O Pino, 21/06/2021. O alcalde Manuel Taboada Vigo
28/06/2021 | Administración LocalMunicipal
Fene
Secretaría
Información pública da conta xeral 2020

ANUNCIO Asunto: INFORMACIÓN PÚBLICA CONTA XERAL 2020 Formulada e rendida a Conta Xeral deste Concello correspondente ao exercicio 2020, integrada polas contas e estados á que fai referencia o art.209.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión Especial de Contas, en sesión celebrada o día 21 de xuño; exponse ao público nas oficinas da Intervención municipal por espacio de quince días hábiles, a contar desde o seguinte ao da publicación do presente anuncio no Boletín Oficial da Provincia, durante os que os interesados poderán examinala e presentar as reclamacións, reparos ou observacións que estimen oportunas, de conformidade co disposto no artigo 212.3 do Texto Refundido da Lei reguladora das facendas locais, aprobado por Real decreto lexislativo 2/2004, do 5 de marzo. Fene, 21 de xuño de 2021. O alcalde Asdo.: Juventino José Trigo Rey
28/06/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 18 de xuño de 2021, da Xefatura Territorial da Coruña, que sinala data para o pagamento do prezo xusto por expropiación, no concello de Vimianzo (expediente IN408A 2018/15-1)

Acordo do 18 de xuño de 2021, da Xefatura Territorial da Coruña, que sinala data para o pagamento do prezo xusto por expropiación, no concello de Vimianzo (expediente IN408A 2018/15-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 17 de setembro de 2021, a partir das 11.00 horas, para que o pagador da entidade beneficiaria Greenalia Wind Power Miñón, S. L. U. proceda, nas dependencias da Casa da Cultura do Concello de Vimianzo, ao pagamento dos prezos xustos e xuros, por expropiación e imposición de servidumes de paso da instalación eléctrica denominada liña de alta tensión 66 kV Miñón, no concello de Vimianzo (expediente IN408A 2018/15-1), ás persoas propostas como propietarias das fincas afectadas, ás que igualmente se lles dirixirá notificación individual para o efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 18 de xuño de 2021. O xefe territorial Isidoro Martínez Arca
28/06/2021 | Administración LocalMunicipal
Muxía
Edicto de aprobación do padrón fiscal da taxa pola prestación do servizo de axuda no fogar de maio 2021

En data 21 de Xuño de 2021 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de Maio 2021. Elaborados os padróns mensuais que conteñen as liquidacións da taxa pola prestación do servizo do SAF no mes de XANEIRO de 2021, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de Maio de 2021 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución”. Muxía, a 21 de Xuño de 2021. O Alcalde, Santiago M. Toba Campaña
28/06/2021 | Administración LocalMunicipal
Ordes
Anuncio de exposición ao público do padrón da prestación do servizo de recollida de lixo, de entrada de vehículos a través de beirarrúas e reserva na vía pública para aparcamento exclusivo. Exercicio 2021

ANUNCIO DE EXPOSICIÓN AO PÚBLICO DOS PADRÓNS DA PRESTACIÓN DO SERVIZO DE RECOLLIDA DE LIXO, DE ENTRADA DE VEHÍCULOS A TRAVÉS DE BEIRARRÚAS E RESERVA NA VÍA PÚBLICA PARA APARCAMENTO EXCLUSIVO. EXERCICIO 2021 Por acordo da Xunta de Goberno do 18 de xuño de 2021 prestouse aprobación ao padrón fiscal da taxa polo servizo de recollida de lixo e ao padrón fiscal da taxa polo servizo por entrada de vehículos e de vaos permanentes correspondentes ao ano 2021. Así como a apertura dun período de información pública por un prazo de quince días hábiles a partir da publicación do presente edicto no BOP; durante o cal todos os interesados poderán consultar o seu contido na Tesourería do Concello e presentar as alegacións que estimen oportunas. A publicación deste edicto no BOP servirá de notificación colectiva a todos os contribuíntes de conformidade con establecido no art.102.3 da Lei 58/2003, do 17 de decembro, Xeral Tributaria. Contra as liquidacións incorporadas ao padrón os interesados poderán interpor recurso de reposición, segundo o disposto no artigo 14.2 do Real Decreto Lexislativo 2/2004 polo que se aproba o Texto Refundido da Lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Ordes, 22 de xuño de 2021. EL ALCALDE-PRESIDENTE José Luis Martínez Sanjurjo
28/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.78103. Mellora da seguridade vial. Concello de Abegondo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Abegondo solicita de Augas de Galicia, por atoparse nas marxes do río s/d, a autorización de obras no lugar de Fontao, parroquia de Meangos (Santiago), concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.78103. As obras solicitadas consisten na execución do proxecto de “Mejora de la seguridad vial en la carretera provincial DP-0105 entre Barral de Arriba, Cos y O Fontao, Meangos”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de xuño de 2021. O xefe do Servizo Territorial Néstor Rodríguez Arias